128.02 REGOLAMENTI DWAR PROĊEDURI GĦAL-LIĊENZI L-AVVIŻ LEGALI 222 ta’ l-2007. L-AVVIŻ LEGALI 222 ta’ l-2007. 1. Titolu. It-titolu ta’ dawn ir-Regolamenti hu Regolamenti dwar Proċeduri għal-Liċenzi. Tifsir. 2. F’dawn ir-regolamenti, kemm-il darba r-rabta tal-kliem ma tkunx teħtieġ xort’oħra- " il-Kummissarju " tfisser il-Kummissarju tal-Pulizija; "liċenza " tfisser li ċenza maħruġa mill-Kummissarju u ma tinkludix liċenza maħruġa taħt l-Att dwar l-Armi u regolamenti magħmulin taħtu; Kap. 480. Kap. 480. " il-Ministru " tfisser il-Ministru responsabbli għall-Pulizija; " it-Tribunal " tfisser it-Tribunal ta’ Appelli dwar Li ċenzi tal-Pulizija, imwaqqaf taħt ir-regolament 4. 3. Ipproċessar ta’ applikazzjonijiet. (1) Kull applikazzjoni għall-għoti, tiġdidu trasferiment ta’ liċenzi għandha tiġi deċiża mill-Kummissarju li jista’ japprova, jirrifjuta jew jimponi kondizzjonijiet partikolari għal dawk il-liċenzi. (2) Qabel ma jieħu deċiżjoni kif imsemmi fis-sub regolament (1), il-Kummissarju jista’ jikkonsulta lil kull awtorità li titqies kompetenti li tagħti parir dwar dak li jkollu x’jaqsam mat-talba u huwa għandu jikkunsidra kull oġġezzjoni li ssir minn kull parti oħra li jkollha interess. (3) Kopja ta’ kull deċiżjoni li tittieħed skond is-sub regolament (1) għandha minnufih tingħata malli tintalab lil applikant jew lil kull parti li jkollha interess fil-każ. 4. Tribunal ta’ Appelli dwar Li ċenzi tal-Pulizija. (1) Għandu jkun hemm Tribunal ta’ Appelli dwar Li ċenzi tal-Pulizija, sabiex jisma’ u jaqta’ l-parir finali li għandu jingħata lill-Kummissar ju dwar xi deċiżjoni ta’ qabel li l-istess Kummissarju jkun ħa dwar l-għoti, it-tiġdid, it-trasferiment jew it-tħassir ta’ liċenzi. (2) It-Tribunal ikun kompost minn president u minn żewġ sa erba’ assessuri li jinħatru għal dak l-għan mill-Ministru għal żmien sentejn. (3) It-Tribunal jisma’ appelli li ġew ippreżentati minnxi- (a) applikant li jikkontesta d-deċiżjoni tal-Kummissarju li tirrifjutalu jew tikkondizzjonal u l-għoti, it-tiġdid jew it-trasferiment ta’ liċenza, jew li tħassar lu liċenza; u (b) persuna li jkollha interess li tkun qabel ressqet l-ilmenti tagħha quddiem il-Kummissarju skond ir-regolament 3 u li tikkontesta l-għoti, it-tiġdid jew it-trasferiment ta’ liċenza. (4) It-Tribunal ta’ Appelli dwar Li ċenzi tal-Pulizija għandu jirregola l-proċeduri tiegħu nnifsu. 5. Termini ta’ l-appell. Jista’ jinġieb appell minn deċiżjoni tal-Kummissarju quddiem it-Tribunal permezz ta’ ittra li tiġi indirizzata lill-president tat-Tribunal fil-Kwartieri Ġenerali tal-Pulizija, Floriana, fi żmien wieħed u għoxrin jum min-notifika tad-deċiżjoni tal-Kummissarju lil applikant jew lill-persuna li jkollha interess, skond il-każ. 6. Taħrik ta’ xhieda u għoti ta’ ġuramenti. (1) It-Tribunal ikollu s-setgħa, li tiġi eżerċitata permezz tal-president tiegħu- (a) li jħarrekxhieda li jinstemgħu bil-ġurament; (b) li jagħti l-ġurament lil kull xhud u lil kull persuna li jkollhom x’jaqsmu fil-każ, u jeħtieġhom jixhdu. (2) It-taħrikiet biex jidhru x-xhieda jista’ jkollhom dik l-għamla li tkun adatta għall-każ, u għandhom ikunu iffirmati mill-president tat-Tribunal, skond il-każ.